|  |
| --- |
| ПЛАН И ПРОГРАМ РАДА СА ФИНАНСИЈСКИМ ПЛАНОМ „НАРОДНОГ УНИВЕРЗИТЕТА“ НИШ ЗА 2013. ГОДИНУ |
|  |
|  |
|  |



|  |
| --- |
| Ниш, јануар 2013. године |

САДРЖАЈ

[УВОДНE НАПОМЕНЕ 1](#_Toc125678800)

[ЗАКОНСКИ ОСНОВ И РАЗЛОЗИ ДОНОШЕЊА 1](#_Toc125678801)

[I МЕТОД И ОРГАНИЗАЦИЈА ИЗРАДЕ 1](#_Toc125678802)

[II ЦИЉЕВИ ДОНОШЕЊА 4](#_Toc125678803)

[ОРГАНИЗАЦИЈА РАДА 4](#_Toc125678804)

[III ПРЕГЛЕД ПЛАНОВА И ПРОГРАМА ПО ОРГАНИЗАЦИОНИМ ЈЕДИНИЦАМА 5](#_Toc125678805)

[ЦЕНТАР ЗА УЧЕЊЕ СТРАНИХ ЈЕЗИКА 5](#_Toc125678806)

[ПЛАН И ПРОГРАМ РАДА 5](#_Toc125678807)

[ФИНАНСИЈСКИ ПЛАН 7](#_Toc125678808)

[ЦЕНТАР ЗА ПОСЛОВНУ ЕДУКАЦИЈУ, МЕНАЏМЕНТ, СТРУЧНО И ОСТАЛЕ ОБЛИКЕ ОСПОСОБЉАВАЊА 10](#_Toc125678809)

[ПЛАН И ПРОГРАМ РАДА 10](#_Toc125678810)

[ФИНАНСИЈСКИ ПЛАН 15](#_Toc125678811)

[ПОСЕБНИ ДЕО 19](#_Toc125678812)

[ИНВЕСТИЦИОНА ПОЛИТИКА 19](#_Toc125678813)

[КАДРОВСКА ПОЛИТИКА 19](#_Toc125678814)

[ПОЛИТИКА РАСПОДЕЛЕ 19](#_Toc125678815)

[ЗАКЉУЧАК 20](#_Toc125678816)

На основу члана 9 став 1 тачке 4 Одлуке о оснивању и члана 22 става 1 тачке 1 Статута „Народног универзитета“ Ниш, Управни одбор „Народног универзитета“ Ниш, на седници од 18.01.2013. године донео је

**ПЛАН И ПРОГРАМ РАДА СА ФИНАНСИЈСКИМ ПЛАНОМ**

**„НАРОДНОГ УНИВЕРЗИТЕТА“ НИШ ЗА 2013. ГОДИНУ**

# УВОДНE НАПОМЕНЕ

## ЗАКОНСКИ ОСНОВ И РАЗЛОЗИ ДОНОШЕЊА

Законски основ за израду Програма рада са Финансијским паном „Народног универзитета“ Ниш (у даљем тексту Програм рада са Финансијским планом) за 2013. годину, налази се у Статуту „Народног универзитета“ Ниш, којим је у члану 34. став 2. тачка 2., предвиђена обавеза Директора „Народног универзитета“ Ниш да Управном одбору предложи на разматрање и усвајање Плана и програма рада са Финансијским планом, за текућу годину.

Статутарна обавеза доношења овог Документа има за циљ да се, на време сагледају потребе корисника образовних и осталих услуга „Народног универзитета“ Ниш, њихов број у Граду и ван Града, утврде приоритети интересних група, изврши благовремена припрема за обављање делатности и тако обезбеде извори финансирања, којима би се остварили приходи неопходни за успешан рад колектива „Народног универзитета“ Ниш.

# I МЕТОД И ОРГАНИЗАЦИЈА ИЗРАДЕ

Примењена методологија у изради овог Документа заснива се на досадашњим искуствима, како наше Установе, тако и сродних колектива – чланица Српског удружења институција за образовање одраслих Србије, која су се у протеклом периоду, анализирајући упоредну праксу, показала реалним и успешним.

Програмска опредељења базирана су на:

* Анализи и оцени стања образовног система и потреба Града Ниша, у оквиру којих су потврђене потребе за услугама „Народног универзитета“ Ниш;
* Анализи значаја и карактера осталог образовања, у оквирима из претходне алинеје;
* Процени неопходног обима реализације.

Имајући у виду наведено, Директор је са својим сарадницима на седницама Колегијума, планирао заједничку платформу за израду Плана и програма рада са Финансијским планом и базирао на следећим, заједнички једногласно утврђеним параметрима:

**Трошкови пословања**

У расходе - трошкове пословања предвиђене Планом и програмом рада са Финансијским планом, садржани су заједнички трошкови „Народног универзитета“ Ниш, као и трошкови делатности сваке организационе јединице.

Заједнички трошкови су:

* Електрична енергија;
* Топлотна енергија;
* Инвестиционо одржавање;
* Амортизација;
* Осигурање имовине
* и слични трошкови.

У ове трошкове убрајају се и трошкови рада Заједничке службе, које ће финансирати радне јединице по елементима покрића за све трошкове.

Буџетом за 2013. годину средства за трошкове пословања (расходи) планирана су на основу садашњих цена материјала, енергије, воде, ПТТ услуга, комуналних услуга и других трошкова и предвиђеног процента раста за 2013. годину у висини од око 10% мада је већ у току израде овог документа најављен пораст цена истих изнад планираних. Из тих разлога ће се у току 2013. године рестриктивним мерама штедње покушати да надомести евентуални недостатак средства за ове намене.

Елементи покрића за наведене трошкове односе се на:

* коришћење простора;
* Број запослених радника;
* Зараде радника;
* Исплаћени хонорари спољним сарадницима;
* Број полазника у згради;
* Остварени приходи.

Исти су једногласно прихваћени од свих чланова Колегијума, који су уважили чињеницу да су наведени елементи примењивани и ранијих година.

**Покриће заједничких материјалних трошкова**

|  |  |  |
| --- | --- | --- |
| **Центар за учење страних језика** | | |
| Енглески и други страни језици | Реално 23,6% | Договорено 18% |
| **Центар за пословну едукацију, менаџмент, стручно и остале облике оспособљавања** | | |
| Менаџмент и консултативна настава | Реално 36,2% | Договорено 40% |
| Стручно оспособљавање | Реално 22% | Договорено 25% |
| Остало оспособљавање | Реално 18,3% | Договорено 17% |

**Покриће бруто зарада Заједничке службе**

|  |  |  |
| --- | --- | --- |
| **Центар за учење страних језика** | | |
| Енглески и други страни језици | Реално 23,6% | Договорено 0% |
| **Центар за пословну едукацију, менаџмент, стручно и остале облике оспособљавања** | | |
| Менаџмент и консултативна настава | Реално 36,2% | Договорено 50% |
| Стручно оспособљавање | Реално 22% | Договорено 30% |
| Остало оспособљавање | Реално 18,3% | Договорено 20% |

И овог пута, као и много пута до сада, Центар за пословну едукацију, менаџмент и остале облике оспособљавања исказао је одређену солидарност и прихватањем већег процента покрића заједничких материјалних трошкова и потпуним ослобађањем од обавезе финансирања бруто зараде Заједничке службе за период 2013. године пружио могућност радницима Центра за учење страних језика да својим залагањем обезбеде планиране приходе за 2013. годину.

**Расподела заједничких прихода**

Мој задатак, као и свих чланова Колегијума, при доношењу овог Документа, било је да се свим организационим јединицама омогући заједничка полазна основа у остваривању постављених задатака за 2013. годину. Из тих разлога постигнута је сагласност око процента у 2013. години и то:

|  |  |
| --- | --- |
| **Центар за учење страних језика** | |
| Енглески и други страни језици 18% |  |
| **Центар за пословну едукацију, менаџмент, стручно и остале облике оспособљавања** | |
| Менаџмент и консултативна настава 40% |  |
| Стручно оспособљавање 25% |  |
| Остало оспособљавање 17% |  |

**Порез на додатну вредност на услуге**

Према одредбама Закона о порезу на промет (Службени гласник Републике Србије број 84/2004. и 93/2012.) прописано је да се порез на промет услуга плаћа на све курсне облике образовања у висини од 20% (основно, средње, више и високо образовање се не опорезује овом стопом), што је и примењено при изради финансијских планова Центара, односно Буџета „Народног универзитета“ Ниш.

# II ЦИЉЕВИ ДОНОШЕЊА

**Циљеви доношења План и програма рада са Финансијским планом за 2013. годину су следећи:**

1. Обезбедити висину зараде по цени рада, у бруто износу 3.600,00 динара, по коефицијенту увећаном за минули рад, у складу са Појединачним колективним уговором „Народног универзитета“ Ниш, са обавезом редовне исплате, као и топли оброк, 1/12 регреса на месечном нивоу и исплату кориговане зараде по радном доприносу
2. На основу месечних извештаја, омогућити корекцију цене рада, на основу остварених финансијских резултата, а у складу са Појединачним колективним уговором „Народног универзитета“ Ниш.

Стварна цена рада утврђиваће се на крају сваког месеца и зависиће, пре свега од реализованих послова постављених Програмом рада као и исказаних финансијских резултата сваког облика рада, као и центра у целини.

1. Омогућити да се трошкови превоза у јавном саобраћају надокнаде до износа цене карте, у првој зони.
2. Висину хонорарног часа исплаћивати на бази увећања цене услуга, са могућношћу корекције - када су у питању посебни курсеви, а на основу Одлуке Колегијума.

**Анализом постављених циљева приоритет је дат исплати зараде запослених, које су утврђене Појединачним колективним уговором „Народног универзитета“ Ниш и које ће се усклађивати током 2013. године, на основу остварења овог Буџета и накнадно уговорених и реализованих послова.**

# ОРГАНИЗАЦИЈА РАДА

У циљу ефикасног остваривања основне делатности Народног универзитета, односно образовања које је одређено шифром 85.59, не искључујући друге могућности обухваћене регистрацијом у Привредном суду. Послови – радни задаци Народног универзитета организују се по организационим јединицама у складу са технолошким карактеристикама процеса рада и основама планирања, остваривања и вредновања рада.

Организационе јединице Народног универзитета обављају своју делатност, као одговарајући центри образовних и других делатности, са пратећим стручним и организационо - техничким пословима.

Организација рада Народног универзитета обавља се у:

* **Центру за учење страних језика**
* **Центру за пословну едукацију, менаџмент, стручно и остале облике оспособљавања у следећим деловима:**
  1. Менаџмент и консултативна настава,
  2. стручно оспособљавање,
  3. остало оспособљавање.
* **Заједничкој служби**

# III ПРЕГЛЕД РЕАЛИЗАЦИЈЕ ПЛАНОВА И ПРОГРАМА ПО ОРГАНИЗАЦИОНИМ ЈЕДИНИЦАМА

## ЦЕНТАР ЗА УЧЕЊЕ СТРАНИХ ЈЕЗИКА

Центар за учење страних језика (у даљем тексту: Центар), као организациона јединица „Народног универзитета“ Ниш, у складу са својим обавезама у делу остварења укупног Плана и програма рада, уз пуно ангажовање свих запослених спреман је да допринесе успешном раду Установе, реализујући циљеве своје основне делатности - организовање курсева за учење страних језика, превођења, симултаног превођења и кореспонденције.

### ПЛАН И ПРОГРАМ РАДА

У 2013. години у оквиру основне делатности Центра за стране језике планира се следеће:

* Организовање курсева енглеског језика за све нивое знања и узраста.
* Организовање курсева осталих страних језика према интересовању полазника и тржишта.
* Превођење, симултано превођење и кореспонденција.
* Организовање међународних испита по Програму LCCI ЕDI испитног одбора Лондонске привредне коморе од које смо добили лиценцу.
* Праћење нових достигнућа у домену методологије рада и програма рада.
* Унапређење људских и програмских ресурса у циљу конкурентности на тржишту кроз:
  + стручно усавршавање кадрова, њихово укључивање у додатне едукације, међународне курсеве, програме који нуде савременију методологију рада
  + повезивање са послодавцима, бизнис сектором, Министарством рада, запошљавања и социјалне политике, Националном службом за запошљавање, управама града Ниша, невладиним организацијама које се баве неформалним образовањем и др.
* Увођење нових врста курсева за Енглески и остале језике
* Остваривање сарадње са сродним установама у земљи и иностранству
* Појачана рекламна кампања и презентација услуга

Очекивани упис Центра за стране језике у 2013. години по ритму уписних рокова је следећи:

|  |  |  |  |  |  |  |
| --- | --- | --- | --- | --- | --- | --- |
| **Уписни рок септембар 2012./2013. године** | | | | | | |
| Врсте курсева | Број полазника | | | | | |
|  |  | |  | | | |
| Семестрални енглески језик |  | | 60 | | | |
| Остали језици |  | | 91 | | | |
| Знаковни језик |  | | 4 | | | |
| Индивидуални |  | | 3 | | | |
| Годишњи енглески | НУ | |  | | | 16 |
| ОШ | |  | | | 47 |
| ВРТИЋИ | |  | | | 22 |
| **Укупно** | **243** | | | | | |
| **Уписни рок фебруара 2013. године** | | | | | | |
| Врсте курсева | Број полазника | | | | | |
| Семестрални енглески језик | 40 | | | | | |
| Остали језици | 40 | | | | | |
| Знаковни језик | 5 | | | | | |
| Српски језик за странце | 2 | | | | | |
| Индивидуални курсеви | 3 | | | | | |
| Ванредна провера | 2 | | | | | |
| Полазници НСЗ | 5 | | | | | |
| **Укупно** | **97** | | | | | |
| **Уписни рок септембар 2013. /2014. године** | | | | | | |
| Врсте курсева | Број полазника | | | | | |
| Семестрални енглески језик |  | 60 | | | | |
| Остали језици |  | 60 | | | | |
| Специјалистички и интезивни |  | 5 | | | | |
| Годишњи енглески | НУ |  | | | 16 | |
| ОШ |  | | | 30 | |
| ВРТИЋИ |  | | | 20 | |
| Српски језик за странце |  | 1 | | | | |
| Индивидуални курсеви |  |  | | | | |
| Ванредна провера | НУ |  | | 5 | | |
| Уговорено |  | | 3 | | |
| Ванредна провера – Српски језик за странце |  | 3 | | | | |
| Испит LCCI– међународни |  | 10 | | | | |
| **Укупно** | **213** | | | | | |

### ФИНАНСИЈСКИ ПЛАН

У остваривању овог Финансијског плана и програма учествоваће један професор у сталном радном односу, по Решењу о 40. часовној радној недељи, хонорарни сарадници и управник сарадник Центра.

|  |  |  |  |  |
| --- | --- | --- | --- | --- |
| **Уписни рок септембар, 2012./2013. године** | | | | |
| Врсте курсева | | Бр. полазника | Износ рата | Укупно динара |
| Семестрални енглески | | 60 | 2 x 2.520,00 | 302.400,00 |
| Остали језици | | 91 | 2 x 2.520,00 | 458.640,00 |
| Знаковни језик | | 4 | 2 x 2.800,00 | 22.400,00 |
| Индивидуални курсеви | | 3 | 3 x 9.900,00 | 89.100,00 |
| Годишњи енглески | НУ | 16 | 4 x 1.950,00 | 124.800,00 |
| ОШ | 47 | 4 x 1.300,00 | 244.400,00 |
| ВРТИЋИ | 22 | 4 x 1.300,00 | 114.400,00 |
| Испитна такса за кандидате на семестралним курсевима | | 151 | 1 x 1.000,00 | 151.000,00 |
| **Укупно** | | **243** |  | **1.507.140,00** |

|  |  |  |  |  |  |  |
| --- | --- | --- | --- | --- | --- | --- |
| **Уписни рок фебруара, 2013. године** | | | | | | |
| Врсте курсева | | Бр. полазника | | Износ рата | | Укупно дин. |
| Семестрални енглески | | 40 | | 5 x 2.520,00 | | 504.000,00 |
| Остали језици | | 40 | | 5 x 2.520,00, | | 504.000,00 |
| Знаковни језик | | 5 | | 5 x 2.800,00 | | 70.000,00 |
| Индивидуални курсеви | | 3 | | 3 x 9.900,00 | | 89.100,00 |
| Српски језик за странце | | 2 | | 1 x 42.000,00 | | 84.000,00 |
| Ванредна провера | | 2 | | 1 x 6.000,00 | | 12.000,00 |
| Испитна такса-семестрални | | 80 | | 1 x 1.000,00 | | 80.000,00 |
| Испитна такса-годишњи | | 47 | | 1 x 500,00 | | 23.500,00 |
| Полазници НСЗ | | 5 | | 2 x 12.500,00 | | 125.000,00 |
| **Укупно** | | **97** | |  | | **1.491.600,00** |
| **Уписни рок септембар, 2013. /2014. године** | | | | | | |
| Врсте курсева | | | Бр.полазника | | Износ рата | Укупно дин. |
| Семестрални енглески | | | 60 | | 3 x 2.520,00 | 453.600,00 |
| Остали језици | | | 60 | | 3 x 2.520,00 | 453.600,00 |
| Специјалистички, интезивни | | | 5 | | 3 x 5.000,00 | 75.000,00 |
| Годишњи енглески | НУ | | 16 | | 3 x 1.950,00 | 93.600,00 |
| ОШ | | 30 | | 3 x 1.300,00 | 117.000,00 |
| ВРТИЋИ | | 20 | | 3 x 1.300,00 | 78.000,00 |
| Српски језик за странце | | | 1 | | 1 x 42.000,00 | 42.000,00 |
| Индивидуални курсеви | | | / | | / | / |
| Ванредна провера – НУ | | | 5 | | 1 x 6.000,00 | 30.000,00 |
| Ванредна провера-српски језик за странце | | | 3 | | 1 x 1.300,00 | 3.900,00 |
| Српски језик за странце | | | 3 | | 1x 22.000,00 | 66.000,00 |
| Испит LCCI– међународни | | | 10 | | 1 x 2.000,00 | 20.000,00 |
| **Укупно** | | | **213** | | **/** | **1.432.700,00** |

|  |  |
| --- | --- |
| **Остали приходи Центра у 2013. години** | |
| Разграничење заједничких прихода | 87.000,00 |
| Рабат | 9.960,00 |
| Остали очекивани приходи | 18.600,00 |
| **Укупно** | **115.560.00** |
| **Очекивана средства у 2013. години** | |
| Септембар, 2012./2013. | 1.507.140,00 |
| Фебруар, 2013. | 1.491.600,00 |
| Септембар, 2013./2014. | 1.432.700,00 |
| Остали приходи | 115.560,00 |
| **Укупно** | 4.547.000,00 |

Финансијски план за ову образовну целину формиран је на бази 18 % учешћа у финансирању материјалних трошкова Народног универзитета. На основу закључка Колегијума Центар ће бити ослобођен учешћа у бруто зарадама Заједничке службе у 2013. години. Укупна финансијска средства која би овај Центар требало да оствари износе 4.547.000,00динара.

## 

**ЦЕНТАР ЗА ПОСЛОВНУ ЕДУКАЦИЈУ, МЕНАЏМЕНТ, СТРУЧНО И ОСТАЛЕ ОБЛИКЕ ОСПОСОБЉАВАЊА**

Центар за пословну едукацију, менаџмент, стручно и остале облике оспособљавања (у даљем тексту: Центар) у времену када је цело друштво у процесу реформе, транзиције и многих других промена покушава да прати та кретања и истима се прилагоди. Главни циљ рада Центра биће да на време изврши адекватне припреме за промену у процесу образовања. Нарочиту пажњу поклањаће подизању нивоа квалитета наставе и услуга на свим образовним облицима, ангажујући најквалитетније предаваче и стручњаке из одређених области.

Код реализације Центар ће сходно напред наведеним циљевима своју делатност остварити кроз три целине:

1. **Менаџмент и консултативна настава;**
2. **Стручно оспособљавање;**
3. **Остало оспособљавање.**

### ПЛАН И ПРОГРАМ РАДА

Код реализације Плана и програма рада, Центар у складу са напред наведеним смерницама планира:

1. Део Центра за Менаџмент и консултативну наставу

Пословно - техничку сарадњу са факултетима и високим школама, којом се обухвата упис студената на академским студијама на Факултету за менаџмент и бизнис Зајечар и упис студената на струковим студијама на Високој школи за менаџмент и бизнис Зајечар, овај део Центара наставља пословно - техничку сарадњу и у 2013. години.

Напомињемо да су ове студије акредитоване од стране Комисије за акредитацију и проверу квалитета што је назначено и у предходним Плановима и програмима рада и Извештајима о остварењу истих.

|  |  |
| --- | --- |
| **Висока школа за менаџмент (струковне студије)** | |
|  | Планирано број |
| I година упис 2012./2013. (без надокнаде) | 90 |
| II година упис 2012./2013. (остатак рата) | 30 |
| III година упис 2012./2013. (остатак рата) | 20 |
| I година упис 2013./2014. (без надокнаде) | 60 |
| II година упис 2013./2014. | 75 |
| III година упис 2013./2014. | 25 |
| **Факултет за менаџмент (академске студије)** | |
|  | Планирано бр. студената |
| I година упис 2012./2013. (без надокнаде) | 135 |
| II година упис 2012./2013. (остатак рата) | 75 |
| III година упис 2012./2013. (остатак рата) | 100 |
| IV година упис 2012./2013. (остатак рата) | 120 |
| I година упис 2013./2014. (без надокнаде) | 130 |
| II година упис 2013./2014. | 100 |
| III година упис 2013./2014. | 90 |
| IV година упис 2013./2014. | 80 |

2. Део Центра за стручно оспособљавањe

Део Центра за стручно оспособљавање са „Школом рачунара“ у 2013. години, са два радника, планира следећу стратегију:

Центар ће 2013. године имати неутралну стратегију у првој половини године, а у другој половини године имаће благу стратегију раста. Из тих разлога планира следеће активности:

* Промоција „Школе рачунара“,
* Маркетинг за све форме,
* Рад на сопственим плановима и програмима,
* Лиценцирање нових планова и програма,
* Тренинг и обука предавача и радника,
* Анализа тржишта, праћење и евалуација рада,
* Рад са Ромским удружењима,
* Рад са особама са инвалидитетом,
* Рад на пројектима,
* Рад са Н.С.З. филијалама,
* Рад са центрима за обуку запослених у управи за извршење заводских санкција,
* Рад на константном упису кандидата (физичких лица) по свим формама,
* Рад на мониторингу,
* ECDL-а,
* Активно проналажење нових подизвођача.

Овај део Центра, имајући у виду договоре, као и планове Националне службе запошљавања за додатно образовање одраслих, оствариће велик део Плана на њиховим преквалификацијама. Каталог наших услуга са обукама прослеђен је свим филијалама у Србији. Очекујемо да остваримо сарадњу са Филијалама НСЗ Пирот, Прокупље, Крушевац, Зајечар, Бор, Кладово, Врање, Краљево, Ниш, Лесковац, Пожаревац, Ваљево, Нови Сад , Шабац ,Смедерево, Нови Пазар итд.

Сарадња са Фондом за микроразвој расељених лица се наставља и у овој години. Већ су нека физичка лица направила контакте са овом Организацијом.

Сарадња са Присмом – Центром за промену каријере Министарства одбране се такође наставља и у овој години, реализацијом тендера са три занимања за три групе кандидата, са појединачним ценама.

Учествовање у јавним набавкама за јавне радове у 2013. години са послодавцима извођачима јавних радова, такође се планира.

Учествовање у осталим јавним набавкама НСЗ Србије које се тичу сертификовања, као и обуке незапослених лица, планирано је и за ову годину.

Ове године ради наставна база Народног универзитета Ниш у Крушевцу чије активности захтевају информацијску, техничку и материјалну подршку.

Организовање полагања испита и издавање сертификата за фирме и остале Организације које имају потребу за сертификацијом својих радника, је делатност на коју се рачуна.

Планирамо реализацију обука за особе са инвалидитетом, које треба реализовати од 15.01.2013.године.

Одобрење за рад на неким програмима смо добили од надлежних институција,а неке тек очекујемо.

|  |  |  |
| --- | --- | --- |
| I Облик рада- стручно оспособљавање (СТО) | | Број полазника |
| I полугође ( I-VI )2013. | | 47 |
| Полазници НСЗ | | 69 |
| Испити ( I-VI ) 2013. | | 18 |
| II полугође(VII-XII)2013. | | 100 |
| Испити( VII-XII ) 2013. | | 50 |
| **Укупан број полазника** | | **284** |
| II Облик рада | | Број полазника |
| Техника слепог куцања | | 29 |
| ECDL обука за полазнике НСЗ | 45 часова II,III,IV,VII модул | 56 |
| 45 часова II,III,IV,VII модул |
| Испити ECDL- сер. | |
| Провера брзине куцања-класа | | 10 |
| **Укупан број полазника** | | 95 |
| **УКУПНО I+II** | | 379 |

3. Део Центра за остало оспособљавање

Према Плану и програму овај део Центра планира следеће активности у 2013. години

1. Упис полазника на стандардне курсеве и то:

* стилиста мушких и женских фризура
* мануелни терапеут масер са познавањем акупресуре
* педикир – маникир са надоградњом ноктију
* козметичар - естетичар
* шминкер
* вођење пословних књига
* цариник шпедитер
* туристички водич
* бармен

1. Формирање нових курсних облика према захтевима корисника услуга као што су рецепционери и собарице;
2. Наставак сарадње са Националном службом за запошљавање, Фондом за микро развој и осталим невладиним организацијама;
3. Наставак сарадње са дирекцијом за промену каријере Министарства одбране;
4. Сарадња са козметичким и фризерским салонима у Нишу и ван Ниша;
5. Праћење тржишта и иновирање постојећих планова и програма рада.

Све ово подразумева наше прилагођавање и флексибилност код формирања нових курсних облика према захтеву заинтересованих корисника услуга.

Упис полазника приказан је табеларно на годишњем нивоу пошто је упис отворен током читаве године и групе се стално формирају, па је тешко поделити на класичне периоде уписа.

|  |  |
| --- | --- |
| **Упис полазника на основне курсеве за 2013. годину** | |
| Облик рада | Бр. полазника |
| Козметичар – естетичар | 30 |
| Мануелни терапеут са и без познавањем акупресуре | 35 |
| Стилиста мушких и женских фризура | 20 |
| Маникир - педикир | 20 |
| Шминкер | 10 |
| Вођења пословних књига | 50 |
| Цариник шпедитер | 10 |
| Полазници НСЗ | 43 |
| **Укупно** | **218** |

|  |  |
| --- | --- |
| **Наставна база Крушевац** | |
| Облик рада | Бр. полазника |
| Стручно образовање | 82 |
| Остали облици образовања | 50 |
| **Укупно** | **132** |

### 

### ФИНАНСИЈСКИ ПЛАН

Постављање Финансијског плана за 2013. годину прати реализација Планова и програма кроз четири образовне целине:

1. Део Центра за менаџмент и консултативну наставу

|  |  |  |  |
| --- | --- | --- | --- |
| **Висока школа за менаџмент (струковне студије)** | | | |
|  | Бр. студената | Износ рата | У К У П Н О  динара |
| I година упис 2012./2013. | 90 | без надокнаде | / |
| II година упис 2012./2013.  (остатак рата) | 30 | 12.000,00 | 360.000,00 |
| III година упис 2012./2013.  (остатак рата) | 20 | 12.000,00 | 240.000,00 |
| I година упис 2013./2014. | 60 | без надокнаде | / |
| II година упис 2013./2014. | 75 | 12.000,00 | 900.000,00 |
| III година упис 2013./2014. | 25 | 12.000,00 | 300.000,00 |
| **Укупно** | | | **1.800.000,00** |
| **Факултет за менаџмет (академске студије)** | | | |
|  | Бр. студената | Износ рата | У К У П Н О  динара |
| I година упис 2012./2013. | 135 | без надокнаде | / |
| II година упис 2012./2013.  (остатак рата) | 75 | 12.000,00 | 900.000,00 |
| III година упис 2012./2013.  (остатак рата) | 100 | 12.000,00 | 1.200.000,00 |
| IV година упис 2012./2013.  (остатак рата) | 120 | 12.000,00 | 1.440.000,00 |
| I година упис 2013./2014. | 130 | без надокнаде | / |
| II година упис 2013./2014. | 100 | 12.000,00 | 1.200.000,00 |
| III година упис 2013./2014. | 90 | 12.000,00 | 1.080.000,00 |
| IV година упис 2013./2014. | 80 | 12.000,00 | 960.000,00 |
| **Укупно** | | | **6.780.000,00** |
| **Остали приходи** | | | **2.020.000,00** |

Укупно планирани приходи (консултативна и информативна настава) на свим облицима „Мегатренд“ универзитета: Висока школа за менаџмент и бизнис Зајечар (струковне студије) и Факултет за менаџмент (академске студије) предвиђени су у износу од **10.600.000,00**динара.

Остварење оваквог Финансијског плана треба да реализују четири стално запослена радника.

Не одступајући од раније постављених задатака посебна пажња поклониће се сталном подизању нивоа квалитета консултативно – информативне наставе, улагањем у савременија наставна средства.

Имајући у виду циљеве из претходног става остали приходи намењена су, између осталог и овим потребама.

2. Део Центра за стручно оспособљавањe

|  |  |  |  |  |
| --- | --- | --- | --- | --- |
| СТО | | Број полазника | Цена обуке у динарима | Укупно динара |
| I полугође ( I-VI )2013. | | 47 | 38.000,00 | 1.786.000.00 |
| Полазници НСЗ | | 69 | 40.217,40 | 2.775.000,00 |
| Испити ( I-VI ) 2013. | | 18 | 14.000,00 | 252.000,00 |
| II полугође(VII-XII)2013. | | 100 | 38.000,00 | 3.800.000,00 |
| Испити( VII-XII ) 2013. | | 50 | 14.000,00 | 700.000,00 |
| **Укупно I** | | **284** |  | **9.313.000,00** |
| Облик рада | | Број полазника | Цена обуке у динарима | Укупно динара |
| Техника слепог куцања | | 29 | 7.000,00 | 203.000,00 |
| ECDL обука  За НСЗ | 45 часова II,III,IV,VII модул | 56 | 7.000,00 | 392.000,00 |
| 45 часова V,VI модул | 7.000,00 | 392.000,00 |
| Испити ECDL- сер. | | 70 eура | 223.000,00 |
| Провера брзине куцања-класа | | 10 | 6.000,00 | 60.000,00 |
| **Укупно I** | | 95 |  | **1.270.000,00** |
| **Укупно I + II** | | **379** |  | **10.583.000,00** |

Средства од **10.583.000,00** динара треба зарадити у току 2013. године на свим облицима стручног оспособљавања. Ове године, као и прошле, биће јако тешко, зато што наш највећи пословни партнер, Национална служба запошљавања расписује тендере на којим је сасвим неизвесно ко ће добити посао. Зато ове године, нисмо могли да дамо распоред обука и број кандидата по филијалама, с једне стране, а с друге, филијале нису добиле повратне информације о обукама за које Централа у Београду доноси одлуке.

Добијање послова као и налажење послова је све теже и много више треба радити и учествовати на тендерима или у пројектима из НИП-а, да би се овај новац зарадио.

Процене кажу да је могуће, ако активности проширимо на већи део Србије и ако послове не бирамо нити по величини, нити по количини новца. Сваки је важан. Све циљне групе су важне, и сви извори финансирања.

Једино извесно и уговорено је од јавне набавке мале вредности Националне службе запошљавања РС за инвалидна лица у износу од 2.917.000,00 динара. Реализација посла креће 15.01.2013.године.

3. Део Центра за остало оспособљавање

Финансијски план за ову образовну целину формиран је на бази 17% учешћа у финансирању материјалних трошкова Народног универзитета и бруто зарада Стручне службе за 12,5 радника. Укупна финансијска средства која би ова форма требало да оствари износе 6.556.000,00 динара.

Овај износ је могуће остварити уписом полазника приказаним табеларно на годишњем нивоу, јер се ритам уписа у односу на 2012. годину променио. Ове године више се не прати ритам уписа јануар-септембар, већ је упис отворен током читаве године што стално омогућава формирања групе. Из тих разлога тешко је поделити периоде уписа на класичне.

|  |  |  |  |
| --- | --- | --- | --- |
| **УПИС ПОЛАЗНИКА НА ОСНОВНЕ КУРСЕВЕ ЗА 2013.** | | | |
| Облик рада | Бр. полазника | Укупно по курсу | Укупно по бр. полазника |
| Козметичар-естетичар | 30 | 24.000,00 | 720.000,00 |
| Мануелни терапеут | 35 | 24.000,00 | 840.000,00 |
| Стилиста мушких и женских фризура | 20 | 18.000,00 | 360.000,00 |
| Маникир- педикир | 20 | 18.000,00 | 360.000,00 |
| Шминкер | 10 | 18.000,00 | 180.000,00 |
| Вођења пословних књига | 50 | 26.500,00 | 1.325.000,00 |
| Цариник шпедитер | 10 | 13.000,00 | 130.000,00 |
| Полазници НСЗ | 43 | 43.605,00 | 1.875.030,00 |
| Испитна такса | 115 | 6.000,00 | 690.000,00 |
| Остали приходи |  |  | 75.970,00 |
| УКУПНО | | | 6.556.000,00 |

|  |  |
| --- | --- |
| Укупно планирани приход у 2013. | |
| По основу уписа редовних полазника у 2013. години по основу уговорених полазника са националном службом и невладиним организацијама | 6.480.030,00 |
| Заостала школарина из 2012. | 75.970,00 |
| УКУПНО | 6.556.000,00 |

|  |  |  |
| --- | --- | --- |
| НАСТАВНА БАЗА КРУШЕВАЦ | | |
| Облик рада | Бр. полазника | Укупно динара по бр. полаз. |
| Стручно образовање | 82 | 3.564.000,00 |
| Остали облици образовања | 50 | 2.150.000,00 |
| УКУПНО | 132 | 5.714.000,00 |

Уговорен посао за 2013. годину је од јавне набавке мале вредности Националне службе запошљавања РС- за инвалидна лица у износу од 1.875.030,00 динара. Реализација креће 15.01.2013. године до 05.07.2013. године.

На крају, треба поменути да је за реализацију овог Плана и програма са Финансијским планом неопходно велико ангажовање и залагање запослених у оквиру дела центра за остало оспособљавање, као и свестрана подршка осталих у оквиру Народног универзитета.

**За реализацију планираних активности, покрића трошкова рада Центра, као и свих осталих трошкова према утврђеним мерилима и критеријумима наведеним у овом документу Центар планира да, реализујући постављени План и програм рада за 2013. годину, оствари финансијска средства од 38.000.000,00 динара**.

При изради Плана и програма рада са Финансијским планом „Народног универзитета“ Ниш за 2013. годину, Центар је у жељи да и ове године као и ранијих година помогне Центру за учење страних језика, прихватио веће обавезе од реалних, како у делу покрића заједничких трошкова, тако и у покрићу бруто зарада Заједничке службе, што је и утврђено у поглављу II овог документа - Метод и организација израде.

Постоји оправдани страх да и поред великог ангажовања и залагања запослених, овако висок Финансијски план не буде реализован у потпуности због конкуренције на тржишту, са којом се овај Центар суочава задњих година, као и осиромашеног становништва.

Сваког месеца Центар ће анализирати свој рад, остварење постављених циљева, разматраће остварење својих финансијских резултата и у складу са тим доносити одговарајућа решења и предлагати доношење одлука.

# 

# ПОСЕБНИ ДЕО

## ИНВЕСТИЦИОНА ПОЛИТИКА

И ове године, приоритет у инвестиционој политици Народног универзитета је обнова и одржавање пре свега, основних наставних средстава и инвентара.

Основни плански задатак је, да се и у овој пословној години, иновацијом процеса рада - кроз разне програме осавремени делатност Народног универзитета. То подразумева и нова наставна средства, опрему и учила у циљу иновирања и осавремењивања образовног процеса.

Имајући у виду чињеницу да Центар за пословну едукацију, менаџмент, стручно и остале облике оспособљавања око 60% Плана и програма рада и Центар за учење страних језика око 20% Плана и програма рада остварује ван седишта Народног универзитата (Града Ниша) у многим градовима Србије од Новог Сада до Врања и од Кладова до Новог Пазара, у овој године је неопходно планирати куповину новог аутомобила. Собзиром да Народни универзитет поседује један аутомобил марке „лада самара“ из 2004. године, који је већ несигуран за путовање, неопходно је планирати у 2013. години куповину новог аутомобила ниже класе и самим тим мање финансијско улагање.

Планиране инвестиције треба да обезбеде ефикасну реализацију постављених задатака организационих целина, приближавајући их захтевима полазника, уз неопходну штедњу.

## КАДРОВСКА ПОЛИТИКА

Полазећи од претпоставке за реализацију овог документа сви кадровски проблеми у 2013. години решаваће се анализом сваког радног места, на начин прописан Законом о раду. Посебно треба истаћи да са негативним финансијским пословањем Народни универзитет у наредне 3 године не би могао да конкурише на јавним набавкама Националне службе запошљавања и слично што би смањило за 30% до 40% обим послова. У оваквој ситуацији посебно истичем да неће бити увећан број извршилаца, како у настави, тако и ван наставе, пријемом нових радника у стални радни однос.

## ПОЛИТИКА РАСПОДЕЛЕ

У 2013. години ће се наставити са већ утврђеним основним принципима расподеле, који морају да обезбеде очување животног стандарда радника, мотивацију за стално побољшање радних резултата и очување, у ранијем периоду већ проверених начела расподеле.

**Примена Појединачног колективног уговора и даље ће омогућавати анализу рада сваког центра и форме рада. Кроз разматрање извештаја о финансијском пословању, цена рада радника центара и форми рада, као и осталих радника, који учествују у реализацији Плана и програма рада за 2013. годину, зависиће од остварених финансијских резултата и биће усклађивана на основу месечних извештаја Финансијско - рачуноводствене службе и других овлашћених радника, у складу са постигнутим резултатима.**

Поред наведене политике расподеле у области зарада, наставиће се и са осталим видовима пружања помоћи радницима, који су примењивани у претходном периоду, а који треба да утичу на побољшање животног стандарда запослених - све у складу са финансијским могућностима.

# ЗАКЉУЧАК

Очекивања свих најодговорнијих чинилаца, којима је стављено у задатак планирање параметара наведених у табели на последњој страни Плана и програма рада са Финансијским планом а која у суштини представља Буџет „Народног универзитета“ Ниш за 2013. годину, су да ће успети да реализују постављене задатке.

Образовање одраслих обликује се не само под утицајем снага унутар установа образовања, већ и под утицајем спољних околности и притисака, које ми недовољно познајемо и недовољно проучавамо. На функционисање система образовања одраслих утиче више таквих чинилаца, а неки од њих су: демографске промене, преоријентација економије, мењање организације рада и повећање фонда слободног времена. Ови чиниоци још више ће долазити до изражаја у овој области и у блиској будућности. У друштвима која се заснивају на знању, образовање и учење одраслих није само интерес државе, појединаца или неких посебних друштвених група, већ партнерска делатност која се реализује кроз формално и неформално образовање и учење у међусплету интереса и одговорности различитих чинилаца.

У том смислу су и планови за ову годину такви да се што више приближимо корисницима (предузећима, установама, Градским и другим општинама, удружењима и сл.), како би Народни универзитет постао у правом смислу „народни“ и био би на услузи свим корисницима.

У циљу остваривања постављеног Плана и програма са Финансијским планом „Народног универзитета“ Ниш 2013. године била сам принуђена да кориснике наших услуга потражим и ван Града и Региона Ниша.

Отварање Информативног центра у Крушевцу, било је једно од решења да се и овом делу Србије приближе наше образовне услуге. Сарадња на коју смо том приликом наишли даје добре изгледе да је мој избор оправдан.

И поред тешких материјалних тренутака, Народни универзитет неће занемарити ни помоћ установама и удружењима, којима је помоћ најпотребнија. Мислим пре свега на удружења и установе, чији су чланови или корисници људи са посебним потребама и који не могу доћи до нас. За њих ће бити организована едукација на начин и под условима који су прилагођени њиховим специјалним потребама, плановима и програмима за инвалидна лица. Због тога је Народни универзитет већ лиценцирао 55 програма за обуку инвалидних лица код Министарства за економију и регионални развој.

Рад у новим, измењеним тржишним условима тражиће и од Народног универзитета Ниш кадрове, који ће бити у стању да пруже услуге за ефикасно решавање потреба на образовном тржишту, потрошачи образовних услуга у будућности ће бити све пробирљивији.

Уважавајући наведене одреднице и верујући да ће запослени на Народном универзитету Ниш, бити у стању да прате брзе промене, које су на помолу, за остварење постављених циљева неопходно је у Буџету наше Установе обезбедити финансијска средства за 2013. годину у укупном износу од 38 000 000,00 динара(са ПДВ-ом)

|  |  |  |  |
| --- | --- | --- | --- |
|  |  | ПРЕДСЕДИК УПРАВНОГ ОДБОРА |  |
|  |  | Небојша Стојановић |  |



